आमतौर पर गूगल प्ले स्टोर पर किसी एप की मौजूदगी का मतलब यह माना जाता है कि वह सुरक्षित है, लेकिन ऐसा है नहीं. आपको यहां से कोई नामी एप भी आंख मूंदकर डाउनलोड नहीं करना चाहिए. पहली नजर में किसी को भी यह बात अजीब लग सकती है, लेकिन गूगल की वार्षिक रिपोर्ट पढ़ने के बाद ऐसा बिलकुल नहीं लगेगा. कंपनी ने साइबर सुरक्षा से जुड़ी अपनी इस रिपोर्ट में बताया है कि उसने बीते साल ‘प्ले स्टोर’ से करीब सात लाख फर्जी एप्स को हटाया है जिनमें चर्चित मैसेजिंग एप वाट्सएप का भी फर्जी वर्जन एप शामिल है जिसे लाखों लोगों ने डाउनलोड कर लिया था.